KOMISIJOS SPRENDIMAS
2008 m. birželio 9 d.
kuriuo nustatoma Bendrijos finansinė parama išlaidoms, patirtoms 2005 m. Jungtinėje Karalystėje taikant skubias kovos su Niukaslio liga priemones, atlyginti
(pranešta dokumentu Nr. C(2008) 2411)
(Tekstas autentiškas tik anglų kalba)
(2008/428/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 3 straipsnio 3 dalį ir 4 straipsnio 2 dalį,
kadangi:
(1)
2005 m. Jungtinėje Karalystėje kilo Niukaslio ligos protrūkių. Atsiradus šiai ligai Bendrijos gyvulių populiacijai kilo didelis pavojus.
(2)
Siekdama užkirsti kelią ligos plitimui ir padėti ją kuo skubiau likviduoti, Bendrija turėtų finansiškai prisidėti prie reikalavimus atitinkančių valstybės narės išlaidų, patirtų taikant skubias kovos su šia liga priemones, atlyginimo, kaip nustatyta Sprendime 90/424/EEB.
(3)
2006 m. rugsėjo 6 d. Komisijos sprendimu 2006/602/EB dėl Bendrijos finansinės paramos, skirtos 2005 m. Jungtinėje Karalystėje likviduoti Niukaslio ligą (2), buvo skirta finansinė parama, sudaranti 50 % Bendrijos finansinės paramos reikalavimus atitinkančių išlaidų, skirtų kovos su šiuo ligos protrūkiu priemonėms įgyvendinti.
(4)
Pagal tą sprendimą Bendrijos finansinė parama mokama remiantis 2007 m. birželio 11 d. pateiktu Jungtinės Karalystės prašymu ir patvirtinamaisiais dokumentais, nurodytais 2005 m. vasario 28 d. Komisijos reglamento (EB) Nr. 349/2005, nustatančio Tarybos sprendime 90/424/EEB paminėtų skubių priemonių ir kampanijos prieš tam tikras gyvūnų ligas Bendrijos finansavimo taisykles (3), 7 straipsnyje.
(5)
Atsižvelgiant į šiuos faktus, reikėtų nustatyti bendrą Bendrijos finansinės paramos sumą išlaidoms, patirtoms 2005 m. Jungtinėje Karalystėje likviduojant Niukaslio ligą, atlyginti.
(6)
Remiantis pagal Bendrijos veterinarijos taisykles atliktų Komisijos patikrinimų rezultatais ir Bendrijos finansinės paramos teikimo reikalavimais visos patirtų išlaidų sumos negalima laikyti atitinkančia reikalavimus.
(7)
2007 m. gruodžio 21 d. raštu Jungtinė Karalystė buvo informuota apie Komisijos pastabas, reikalavimus atitinkančių išlaidų apskaičiavimo metodą ir galutines išvadas.
(8)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Remiantis Sprendimu 2006/602/EB nustatoma, kad bendra Bendrijos finansinė parama išlaidoms, patirtoms 2005 m. Jungtinėje Karalystėje likviduojant Niukaslio ligą, atlyginti yra 75 958,12 EUR.
2 straipsnis
Šis sprendimas skirtas Jungtinei Didžiosios Britanijos ir Šiaurės Airijos Karalystei.
Priimta Briuselyje, 2008 m. birželio 9 d.